b'\n_START_ARTICLE_\nRenault R27\n_START_SECTION_\nAerodinamika\n_START_PARAGRAPH_\nR27 na zunaj mo\xc4\x8dno spominja na svojega predhodnika Renault R26, je pa aerodinamika vseeno nekoliko spremenjena. Sprednje krilce je na primer povsem enako kot pri R26, ogledala pa so na dokaj neobi\xc4\x8dajnem mestu, na zunanji strani stranskega dela \xc5\xa1asije, kar je imel \xc5\xbee Ferrari 248 F1 v sezoni 2006._NEWLINE_\xc4\x8ceprav je dirkalnik spreminjal na svojega uspe\xc5\xa1nega predhodnika, pa \xc5\xa1e zdale\xc4\x8d ni dosegal takih uspehov. Dirka\xc4\x8da sta bila tudi po sekundo na krog po\xc4\x8dasnej\xc5\xa1a od vodilnih, dirkalnik pa je bil \xc4\x8detrti po hitrosti, tudi za mo\xc5\xa1tvom BMW Sauber. R27 ni dosegel zmage in le eno uvrstitev na stopni\xc4\x8dke. Mo\xc5\xa1tvo je nekonkuren\xc4\x8dnost dirkalnika opravi\xc4\x8devalo z napa\xc4\x8dnimi podatki iz svojega vetrovnika.\n_START_SECTION_\nMenjalnik\n_START_PARAGRAPH_\nNovi 7-stopenjski menjalnik Instantaneous GearChange (ICG) je Renaultov prvi poskus gladkega prestavljanja. Po za\xc4\x8detnih te\xc5\xbeavah na dirki za Veliko nagrado Bahrajna, se je izkazal za zanesljivega, tako da so bile o\xc4\x8ditno napake odpravljene.\n_START_SECTION_\nDirka\xc5\xa1ka zgodovina\n_START_PARAGRAPH_\nNajbolj\xc5\xa1o uvrstitev je dosegel Kovalainen z drugim mestom na de\xc5\xbeni dirki za Veliko nagrado Japonske. Po izklju\xc4\x8ditvi McLarna iz konstruktorskega prvenstva je Renault osvojil tretje mesto z 51-imi to\xc4\x8dkami.'